በወልዲያ ዩኒቨርሲቲ የፖለቲካል ሳይንስ መምህር የሆኑት አቶ ሻለሙ ስዩም በበኩላቸው ማንኛውም ነገር መመራት ያለበት በህግ ነው፤ ሚዲያዎች ደግም መረጃዎችን ሲያስተላልፉ ህግ ማክበር ብቻ ሳይሆን የህዝብን ሰብዕና በማይነካ መልኩ ሊሆን ይገባል ይላሉ። ከቅርብ ጊዜ ወዲህ እየተከናወነ ያለው በተቃራኒው መሆኑን ያምናሉ። አንዳንዶቹ ሚዲያዎች የሚያቀርቧቸው ህዝብን ከህዝብ የሚያጋጩ ቀውስ የሚፈጥሩ ዘገባዎች ናቸው። በመሆኑም ቁጥጥር ማድረጉ የሚያጠያይቅ አይሆንም፡፡ ነገርግን የሚወሰደው እርምጃ ህዝቡን ባለቤት ወደሌላቸውና ኃላፊነት ወደ ጎደላቸው የማህበራዊ ሚዲያዎች የማይገፋና በአንጻሩ በሀገር ውስጥ ያሉ ሚዲያዎችን ህግና ሥርዓትን ጠብቀው እንዲሠሩ የሚያስችል መሆን አለበት ብለዋል።